**ՀԻՄՆԱՎՈՐՈՒՄ**

**ԵՎՐԱՄԻՈՒԹՅԱՆ (ԵՄ) ԿՈՂՄԻՑ ԻՐԱԿԱՆԱՑՎՈՂ EU4CULTURE ԾՐԱԳՐԻ ԱՌԱՋԱՐԿՆԵՐԻ ՍԱՀՄԱՆԱՓԱԿ ԿԱՆՉԻՆ ՄԱՍՆԱԿՑԵԼՈՒՆ, ՆԵՐԿԱՅԱՑՎՈՂ ԾՐԱԳՐԻ ԻՐԱԿԱՆԱՑՈՒՄԸ ՊԱՏՎԻՐԱԿԵԼՈՒՆ ԵՎ ՀԱՄԱՖԻՆԱՆՍԱՎՈՐՈՒՄԸ ԱՊԱՀՈՎԵԼՈՒՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ**

**ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

Համաձայն «Տեղական ինքնակառավարման մասին» օրենքի 12-րդ հոդվածի 1-ին մասի 4-րդ և 5-րդ կետերի՝ համայնքի պարտադիր խնդիրներ են հանդիսանում՝ 4) նախադպրոցական կրթության և արտադպրոցական դաստիարակության կազմակերպումը, 5) համայնքի մշակութային կյանքի կազմակերպումը.

և համաձայն «Տեղական ինքնակառավարման մասին» օրենքի 13-րդ հոդվածի 10-րդ մասի՝ ավագանու նիստում կարող է քննարկվել համայնքի շահերին վերաբերող և օրենքով պետական մարմիններին, կազմակերպություններին և պաշտոնատար անձանց իրավասությանը չվերապահված ցանկացած հարց: Քննարկվող հարցերի վերաբերյալ ավագանին ընդունում է որոշումներ և ուղերձներ, որոնց վերաբերյալ կազմում է արձանագրություններ:

Եվրամիության (ԵՄ) կողմից իրականացվող EU4Culture նախագծի Առաջարկների Սահմանափակ Կանչին մասնակցության փաստաթղթերի փաթեթը ներառում է համայնքի ավագանու որոշումը՝ Առաջարկների Սահմանափակ Կանչին մասնակցելուն, ներկայացվող ծրագրի իրականացումը պատվիրակելուն և վերադարձի պայմանով համայնքի համաֆինանսավորումը ապահովելուն համաձայնություն տալու վերաբերյալ, ըստ այդմ առաջարկում եմ տալ համաձայնություն: